Аилазаареи ашьақәгылашьеи
Аҧсны Жәлар Реизара – Апарламент Аҧсны Аҳәынҭқарра азакәанҧҵара инақәыршәаны инангӡоит абарҭ азинмчқәа:
1) иаднакылоит Аконституциеи Аҧсны Аҳәынҭқарра азакәанқәеи;
2) иаднакылоит административтә-дгьылҵакыратә ҧсахрақәа рзы азыӡбақәа;
3) иазыӡырҩуеит атәылаҿы ҭагылазаашьас иҟоуи, аҳәынҭқарра аҩнуҵҟатәи, адәныҟатәи аполитика ахырхарҭа хадақәеи, нас урҭ рымҩаҧгареи ирызку Аҧсны Ахада инашьҭымҭақәа;
4) иахәаҧшуеит егьышьақәнарҕәҕәоит аҳәынҭқарра абиуџьет, уи анагӡарагьы хылаҧшра азнауеит;
5) иаднакылоит ашьауҕатә, ашьауҕатә-усеилыргаратә, амҩақәҵаратә-џьатә, атәылауаҩратә, атәылауаҩратә-усеилыргаратә, аиныршәаратә уҳәа азакәанҧҵарақәа, аӡбареиҿкаареи апрокуратуреи рызҵаарақә рзы азакәанқәаа;
6) имҩаҧнагоит Аҧсны Аҳәынҭқарра Аконституциеи азакәанқәеи реилыркаара; 7)ишьақәнаргылоит Аҧсны аҳәынҭқарратә ҳамҭақәеи, аҳаҭыртә, арратә хьӡалкаақәеи;
8) ишьақәнарҕәҕәоит, ишыҧнарго рыланаҳәоит Аҧсны аҳәынҭқаррабжьаратә еиқәшаҳаҭрақәа;
9) иалнахуеит Аҧсны Жәлар Реизара Аиҳаби уи ихаҭыҧуааи;
10) амаҵура ианаҭоит, рхы иақәиҭнатәуеит Аҧсны Ахада иқәиргыло:
- - Амилаҭтә банк Ахантәаҩы;
- - Аҧсны Аҳәынҭқарра аӡбаҩцәа;
- - Апрокурор Хадеи уи ихаҭыҧуааи;
- Аҧсны Аҳәынҭқарра Аконтрольтә палата Ахантәаҩи уи ихаҭыҧуааи;
11) ианаҭоит рыхгьы иақәиҭнатәуеит Аҧсны Аҳәынҭқарра Аконтрольтә палата аудиторцәа хҩык.
12) иаднакылоит Аминистрцәа Реилазаара иалахәу џьоукы бжьыҭирала иӡбоу рыгәрамгара рылаҳәара иазку азыӡбақәа;
13) Аҧсны Ахада ахара иднаҵоит уи имаҵура нижьразы;
14) ирыланаҳәоит амнистиа;
15) иаӡбоит аибашьра рылаҳәареи аинышәара абжьаҵареи ирызку азҵаатәқәа;
16) иаӡбоит Аҧсны Жәлар Реизара адепутатцәа рыламкьысра азҵаатәқәа;
17) иаӡбоит иҷыдоу аҭагылазаашьеи аибашьратә ҭагылазаашьеи ралагалара ахьынӡазинрку;
18) инанагӡоит Аконституциеи Аҧсны азакәанқәеи иадырҵо егьырҭ азинмчхарақәа.